Yrityksen logo.
**Svenska Bio** on ruotsalainen elokuvateatteriyritys, joka operoi elokuvateattereita Ruotsissa, Tanskassa ja Suomessa. 2022 Svenska Bio oli salimäärällä mitattuna Euroopan 21. suurin elokuvateatteriyhtiö. *Bio Rex* on Suomen toiseksi suurin elokuvateatteriketju ja sillä on 2022 13 elokuvateatteria 11 paikkakunnalla ja näissä on 53 elokuvateatterisalia. Kun *Svenska Bio* osti *Rexin*, sillä oli Suomessa 14 salia neljällä paikkakunnalla. *Bio Rexin* toimitusjohtaja on Aku Jaakkola. Yrityksen pääkonttori sijaitsee Lidingössä Tukholman ulkopuolella.

*Svenska Bion* juuret ovat 1900-luvun alussa, jolloin Karl Fornstam avasi telttaelokuvateatterin Tukholmaan. Yrityksestä kehittyi elokuvateatteriketju *Fornstams*, josta syntyi yritysostojen ja *SF Bion* (nykyinen *Filmstaden*) kanssa tehdyn yhteistyön myötä nykyinen *Svenska Bio* 1987. *Svenska Bioa* johtaa sen suurin omistaja Peter Fornstam, Karl Fornstamin pojanpoika.

Yrityksellä on Ruotsissa 2022 38 elokuvateatteria 35 paikkakunnalla ja niissä on 148 salia. Yritys on Ruotsin toiseksi suurin elokuvateatteriketju. Yhteistyö suurimman ketjun, *Filmstadenin* kanssa näkyy esimerkiksi siinä, että *Svenska Bion* lipunmyynti sekä ohjelmatiedot löytyvät *Filmstadenin* nettisivuilta.

Yritys laajeni 2000-luvulla Tanskaan ja 2010-luvulla Suomeen. Yritys operoi Tanskassa neljää elokuvateatteria: *Empire Bioa* Kööpenhaminassa, *Biografkompagniet-*brändin alla *Biografen Kantenia* Faxessa, *Bio Næstvedia* Næstvedissa ja *Haslev Bioa* Haslevissa.

Suomeen *Svenska Bio* saapui Porvoon kautta. Yritys avasi Bio Rexin kanssa yhteisen elokuvateatterin Porvooseen 2012. 2014 *Svenska Bio* osti Marko Röhrin ja Ilkka Matilan perustaman *Bio Rex* -ketjun kokonaan.

Lähteet
-------

1. ↑  UNIC and Boxoffice Pro Reveal Inaugural "Giants of Exhibition: Europe" *Boxoffice*.  7.6.2022. Viitattu 9.6.2022. (englanniksi)
2. ↑  BioRex -elokuvateatterit *BioRex Cinemas*. Viitattu 6.6.2022.
3. 1 2  Peter Fornstam, Svenska Bio: ‘We want to bring our know-how to Finland’ *Nordisk Film & TV Fond*. Viitattu 6.6.2022. (englanniksi)
4. ↑  Svenska Bio.  *Wikipedia*, 23.5.2022. Artikkelin verkkoversio.  sv
5. 1 2  Näringslivsmedaljen 2022 till Peter Fornstam, Svenska Bio | Kungl. Patriotiska Sällskapet *via.tt.se*. Viitattu 6.6.2022. (ruotsiksi)
6. ↑  Peter Fornstam to Receive 2019 UNIC Achievement Award *www.filmexpos.com*. Viitattu 6.6.2022.
7. 1 2 3  Om Svenska Bio Filmstaden.  Arkistoitu 17.5.2022. Viitattu 6.6.2022.
8. ↑  J. Sperling Reich: CineEurope 2019: For Peter Fornstam of Svenska Bio, Cinema Runs In The Family *Celluloid Junkie*.  16.6.2019. Viitattu 6.6.2022. (englanniksi)
9. ↑  Filmstaden *filmstaden.se*.  Arkistoitu 19.1.2019. Viitattu 6.6.2022.
10. ↑  Biografkompagniet - Faxe, Næstved og Haslev Biograf *biografkompagniet.dk*. Viitattu 6.6.2022.
11. ↑  Filmikamari | Bio Rex avaa uuden sukupolven elokuvateatterin Porvoon Taidetehtaalla kesäkuussa 2012 *www.filmikamari.fi*. Viitattu 6.6.2022.
12. ↑  Filmikamari | Svenska Bio osti Bio Rex Cinemasin *www.filmikamari.fi*. Viitattu 6.6.2022.

Aiheesta muualla
----------------

* Peter fortsätter att jobba bakom ridån - *Göteborgs-Posten* 24.1.2017
* J. Sperling Reich: CineEurope 2019: For Peter Fornstam of Svenska Bio, Cinema Runs In The Family - *Celluloid Junkie* 16.6.2019
* Biokungens kamp för överlevnad - *Göteborgs-Posten* 22.4.11.2020